Source: https://eordaialive.com/oaed-to-asep-anavei-prasino-fos-gia-tin-prokiryxi-tis-koinofeloys-ergasias-olo-to-chronodiagramma/
Timestamp: 2020-08-13 08:24:21+00:00
Document Index: 21572862

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΟΑΕΔ: Το ΑΣΕΠ ανάβει πράσινο φως για την προκήρυξη της κοινωφελούς εργασίας, όλο το χρονοδιάγραμμα
Κοινωφελής εργασία ΟΑΕΔ για 36.500 προσλήψεις σε δήμους .Όλο το χρονοδιάγραμμα για την τοποθέτηση στις θέσεις πληροφορίες Dikaiologitika News. Παίρνει το πράσινο φως από το ΑΣΕΠ αύριο η προκήρυξη και ξεκινούν οι αιτήσεις
Η αντίστροφη μέτρηση για την έναρξη υποβολής των αιτήσεων για την συμμετοχή στο πρόγραμμα κοινωφελούς εργασίας 36.500 ανέργων στους 332 δήμους, περιφέρειες, αθλητικά κέντρα, μητροπόλεις και άλλους δημόσιους φορείς ξεκίνησε. Σύμφωνα με αποκλειστικές πληροφορίες του Dikaiologitika News αύριο το ΑΣΕΠ δίνει το πράσινο φως για την άμεση προκήρυξη των θέσεων από τον ΟΑΕΔ.
Από την πλευρά του ο ΟΑΕΔ μόλις πάρει αύριο την εγκριτική από το ΑΣΕΠ θα προχωρήσει τις διαδικασίες ώστε να βγει η Δημόσια Πρόσκληση, δεν αποκλείεται την επόμενη εβδομάδα – για να ξεκινήσουν οι αιτήσεις από τους ενδιαφερόμενους. Σύμφωνα με το χρονοδιάγραμμα η υποβολή των αιτήσεων θα διαρκέσει περίπου 15 ημέρες ενώ μετά την ολοκλήρωση των αιτήσεων θα απαιτηθεί ένα διάστημα σίγουρα 15 ημερών για να βγει ο προσωρινός πίνακας κατάταξης ανέργων.
Ο προσωρινός πίνακας κατάταξης ανέργων καταρτίζεται από τον ΟΑΕΔ και υπογράφεται από τον Διοικητή ή από άλλο όργανο που ορίζεται με απόφαση του Διοικητή. Ο προσωρινός πίνακας κατάταξης ανέργων περιλαμβάνει προσωρινό πίνακα επιτυχόντων, προσωρινό πίνακα επιλαχόντων και προσωρινό πίνακα αποκλειομένων, στον οποίο αναφέρεται συγκεκριμένος λόγος αποκλεισμού. Ο προσωρινός πίνακας αναρτάται στο διαδικτυακό τόπο του ΟΑΕΔ και ανακοινώνεται η έκδοσή του στον πίνακα ανακοινώσεων του αρμόδιου Κέντρου Προώθησης Απασχόλησης (ΚΠΑ) 2.
Το πρόγραμμα περιλαμβάνει κατάρτιση 150 ωρών η οποία τίθενται υποχρεωτική για τους ωφελούμενους ηλικίας μέχρι 54 ετών ενώ από 55 και πάνω είναι προαιρετική.
Η αίτηση του δυνητικά ωφελούμενου επέχει θέση υπεύθυνης δήλωσης, σύμφωνα με το άρθρο 8 του ν. 1599/1986, ως προς τα στοιχεία που αναφέρονται σε αυτήν. Η ανακρίβεια των στοιχείων που δηλώνονται από τον δυνητικά ωφελούμενο επισύρει τον αποκλεισμό του από τη διαδικασία και τις προβλεπόμενες ποινικές και διοικητικές κυρώσεις. Η αίτηση συμμετοχής συνιστά εξουσιοδότηση προς τον ΟΑΕΔ για την χρήση και επεξεργασία των προσωπικών δεδομένων του αιτούντος για τους σκοπούς της πρόσκλησης.
Ο δυνητικά ωφελούμενος φέρει την ευθύνη της πλήρους και ορθής συμπλήρωσης της αίτησης. Συμπληρώνει τα σχετικά πεδία με τα στοιχεία που θα οριστούν στην πρόσκληση και αντιστοιχούν σε προτιμήσεις φορέων και κριτήρια κατάταξης. Διόρθωση ή τροποποίηση ή συμπλήρωση των αιτήσεων για ελλιπή στοιχεία – δικαιολογητικά, έστω και συμπληρωματικά ή διευκρινιστικά, επιτρέπεται με νέες αιτήσεις μέχρι τη λήξη της προθεσμίας υποβολής των ηλεκτρονικών αιτήσεων. Οι νέες αιτήσεις αντικαθιστούν τις προηγούμενες, οι οποίες ακυρώνονται.
Ο ΟΑΕΔ επεξεργάζεται με μηχανογραφικό τρόπο τις αιτήσεις των δυνητικών ωφελουμένων για την απασχόλησή τους ανά ειδικότητα και τους κατατάσσει σε προσωρινό πίνακα κατάταξης ανέργων Στον πίνακα αυτόν αναγράφονται υποχρεωτικά ο κωδικός αριθμός, η συνολική βαθμολογία των δυνητικά ωφελουμένων, οι μονάδες που αντιστοιχούν σε καθένα από τα κριτήρια κατάταξης, η σειρά κατάταξης με βάση την συνολική βαθμολόγηση των κριτηρίων, η ειδικότητα των υποψηφίων, οι δηλωθείσες προτιμήσεις και η υπηρεσία τοποθέτησης ή/και ο επιβλέπων φορέας.
Με την τελευταία τροποποίηση του προγράμματος τίθενται υποχρεωτική η κατάρτιση των 150 ωρών για τους ωφελούμενους ηλικίας μέχρι 54 ετών ενώ από 55 και πάνω είναι προαιρετική.
– Πρόγραμμα θεωρητικής κατάρτισης έως 150 ώρες, ανάλογα με το θεματικό αντικείμενο που θα επιλέγει ο ωφελούμενος, το οποίο θα οδηγεί στην πιστοποίηση των γνώσεων και δεξιοτήτων που θα αποκτηθούν στο πλαίσιο του προγράμματος. Η διαδικασία και οι όροι υλοποίησης της κατάρτισης, που θα γίνει με το σύστημα επιταγών κατάρτισης (voucher), θα εξειδικευθούν σε ξεχωριστή πρόσκληση προς τους Παρόχους Κατάρτισης που θα εκδοθεί από την Ειδική Υπηρεσία ΕΥ ΕΔ ΕΣΠΑ ΥπΕΚΥ ΑπKO.
Αντικείμενο της δράσης είναι η προώθηση στην απασχόληση ανέργων εγγεγραμμένων στα μητρώα του ΟΑΕΔ (ωφελούμενοι) μέσω της τοποθέτησής τους για συνολικό χρονικό διάστημα οκτώ μηνών σύμφωνα με το ν. 4152/2013, όπως η δημόσια πρόσκληση θα εξειδικεύσει, σε Δήμους, Περιφέρειες, Κέντρα Κοινωνικής Πρόνοιας Περιφερειών (ΚΚΠΠ)/ συναφείς φορείς, Υπηρεσίες Υπουργείων και άλλων φορέων (επιβλέποντες φορείς), καθώς και η συμμετοχή στην κατάρτιση για την περαιτέρω ενδυνάμωση και αναβάθμιση των προσόντων και των δεξιοτήτων των ανέργων σε συνδυασμό με την απασχόλησή τους προς την επίτευξη του στόχου της ένταξης / επανένταξής τους στην αγορά εργασίας.
Έκοψαν το ρεύμα στην οικογένεια της μικρής από την Ρόδο (η νέα τάξη του κυρίου Μητσοτάκη)
Εισφορές: Έρχεται νέα μείωση – Τι εξετάζει η κυβέρνηση